लोकायुक्त की रिपोर्ट पर कार्रवाई करूंगा : राज्यपाल  
हंसराज भारद्वाज ने मुख्यमंत्री येदियुरप्पा को चेतावनी देते हुए कहा है कि वह अवैध खनन के मामले में लोकायुक्त की रिपोर्ट पर कार्रवाई करेंगे।
कर्नाटक में अवैध खुदाई पर लोकायुक्त की रिपोर्ट को लेकर बवाल मचा हुआ है। कर्नाटक के राज्यपाल हंसराज भारद्वाज ने मुख्यमंत्री बीएस येदियुरप्पा को सीधे चेतावनी देते हुए कहा है कि वह लोकायुक्त की रिपोर्ट पर कार्रवाई करेंगे। उन्होंने पत्रकारों से कहा कि आप जानते हैं कि मैं क्या कार्रवाई करूंगा।  ये रिपोर्ट मुख्य सचिव को अभी सौंपी जानी है। इसके बाद मुख्य सचिव राज्यपाल को रिपोर्ट सौपेंगे। हालांकि ये रिपोर्ट पेश होने से पहले ही लीक हो गई है। बताया जा रहा है कि लोकायुक्त ने मुख्यमंत्री येदियुरप्पा और उनके चार मंत्रियों के खिलाफ जांच की सिफारिश की है।  इस रिपोर्ट में पूर्व मुख्यमंत्री और जेडीएस के नेता एचडी कुमारस्वामी और कांग्रेस के राज्यसभा सांसद अनिल लाड की भूमिका की जांच की भी बात कही गई है।